CELEX: 22014A1202(01)
Language: fi
Date: 2014-12-02 00:00:00
Title: Muutos TIR-carnet'isiin merkittyjen tavaroiden kansainvälistä kuljetusta koskevaan tulliyleissopimukseen (vuoden 1975 TIR-yleissopimukseen)

2.12.2014   
            
            
               FI
            
            
               Euroopan unionin virallinen lehti
            
            
               L 346/1
            
         Muutos TIR-carnet'isiin merkittyjen tavaroiden kansainvälistä kuljetusta koskevaan tulliyleissopimukseen (vuoden 1975 TIR-yleissopimukseen)
   
      YK:n tallettajan ilmoituksen C.N.661.2014.TREATIES — XI.A.16 mukaan seuraavat kaikkia sopimuspuolia koskevat TIR-yleissopimuksen muutokset tulevat voimaan 1. tammikuuta 2015:
   
   Liite 1, sivu 11, 5 kohta
   Korvataan HS-nimike ”24.03.10” HS-nimikkeillä ”24.03.11 ja 24.03.19 (ECE/TRANS/WP.30/AC.2/113, 35 kohta)”
   Liitteessä 6 olevan selittävän huomautuksen 0.8.3 5 kohta
   Korvataan HS-nimike ”24.03.10” HS-nimikkeillä ”24.03.11 ja 24.03.19 (ECE/TRANS/WP.30/AC.2/113, 35 kohta)”
   Liitteessä 6 oleva uusi selittävä huomautus 0.38.2
   Lisätään 38 artiklan 2 kohtaa koskeva uusi selittävä huomautus seuraavasti:
   
      ”Selittävä huomautus 2 kohtaan
      
                  0.38.2
               
               
                  Lainmukaisen vaatimuksen, jonka mukaan TIR:n toimeenpanevalle neuvostolle on ilmoitettava, jos henkilöltä on kielletty määräajaksi tai pysyvästi yleissopimuksen mukainen toiminta, katsotaan täyttyvän, jos käytetään asianmukaisesti sähköisiä sovelluksia, jotka TIR:n sihteeristö on kehittänyt tähän tarkoitukseen TIR:n toimeenpanevan neuvoston valvonnassa. (ECE/TRANS/WP.30/AC.2/115, 43 kohta)”
               
            
   Liitteessä 6 oleva uusi selittävä huomautus 8.9.1
   Lisätään liitteessä 8 olevaa 9 artiklan 1 kohtaa koskeva uusi selittävä huomautus seuraavasti:
   
      
                  ”8.9.1
               
               
                  TIR:n toimeenpanevan neuvoston jäsenten on oltava toimivaltaisia ja heillä on oltava kokemusta tullimenettelyjen, erityisesti TIR-passitusmenettelyn, soveltamisesta niin kansallisella kuin kansainväliselläkin tasolla. Neuvoston jäsenen nimittää hänen kotimaansa hallitus tai yleissopimuksen sopimuspuolena oleva organisaatio. Jäsenten on edustettava yleissopimuksen sopimuspuolten etua eikä minkään yksittäisen hallituksen tai organisaation tiettyä etua. (ECE/TRANS/WP.30/AC.2/117, 29 kohta)”
               
            
   Liitteessä 6 oleva uusi selittävä huomautus 8.9.2
   Lisätään liitteessä 8 olevaa 9 artiklan 2 kohtaa koskeva uusi selittävä huomautus seuraavasti:
   
      
                  ”8.9.2
               
               
                  Jos TIR:n toimeenpanevan neuvoston jäsen eroaa ennen toimikautensa päättymistä, hallinnollinen komitea voi valita korvaavan uuden jäsenen. Tässä tapauksessa valittu jäsen hoitaa tehtävää ainoastaan edeltäjänsä toimikauden loppuun asti. Jos TIR:n toimeenpanevan neuvoston jäsen ei muusta syystä kuin eroamisen vuoksi voi toimia tehtävässään toimikautensa loppuun saakka, kyseisen jäsenen kotimaan kansallisten viranomaisten on toimitettava tästä tieto kirjallisesti TIR:n toimeenpanevalle neuvostolle ja TIR:n sihteeristölle. Tässä tapauksessa hallinnollinen komitea voi valita korvaavan uuden jäsenen toimikauden jäljellä olevaksi ajaksi. (ECE/TRANS/WP.30/AC.2/117, 29 kohta)”
               
            
   Liitteessä 6 oleva uusi selittävä huomautus 9.II.4
   Lisätään liitteessä 9 olevan II osan 4 kohtaa koskeva uusi selittävä huomautus seuraavasti:
   
      ”Selittävä huomautus 4 kohtaan
      
                  9.II.4
               
               
                  Tietojen toimittamista koskevien 4 kohdassa esitettyjen lainmukaisten vaatimusten katsotaan täyttyvän, jos käytetään asianmukaisesti sähköisiä sovelluksia, jotka TIR:n sihteeristö on kehittänyt tähän tarkoitukseen TIR:n toimeenpanevan neuvoston valvonnassa. (ECE/TRANS/WP.30/AC.2/113, 30 kohta)”
               
            
   Liitteessä 6 oleva uusi selittävä huomautus 9.II.5
   Lisätään liitteessä 9 olevan II osan 5 kohtaa koskeva uusi selittävä huomautus seuraavasti:
   
      ”Selittävä huomautus 5 kohtaan
      
                  9.II.5
               
               
                  Edellä olevaa selittävää huomautusta 9.II.4 sovelletaan soveltuvin osin 5 kohtaan. (ECE/TRANS/WP.30/AC.2/113, 30 kohta)”
               
            
   Liitteessä 9 olevan I osan 3 kohdan vi alakohta
   Korvataan nykyinen teksti seuraavasti:
   
      
                  ”vi)
               
               
                  ilmoittaa vuosittain TIR:n toimeenpanevalle neuvostolle kaikkien antamiensa TIR-carnet'n tyyppien voimassa olevat hinnat ennen maaliskuun 1 päivää;”